राष्ट्रपति ने दी मंजूरी, रायगढ़ जिले में कोतरा, उलखर-कोसीर, सरिया व कापू होंगे नए ब्लॉक
पुनर्गठन आयोग की अनुशंसा पर मुहर, 70 नए ब्लॉक बनेंगे
राज्य में 70 नए ब्लॉक (विकासखंड) बनेंगे। संकेत हैं कि राज्य शासन की अनुशंसा को राष्ट्रपति डॉ. प्रणब मुखर्जी ने सहमति दे दी है। अब राज्य सरकार के लिए इनकी घोषणा की औपचारिकता ही बाकी है। शासन की सोच है कि नए ब्लाक से लोगों की विकासखंड मुख्यालयों से दूरी कम होगी। इ के अनुसार रायगढ़ जिले में कोतरा, उलखर-कोसीर, सरिया व कापू नए ब्लॉक होंगे।
राज्य सरकार ने नए ब्लाक बनाने के लिए पूर्व मुख्य सचिव सुयोग्य कुमार मिश्र की अध्यक्षता में ब्लाक पुनर्गठन आयोग बनाया था। आयोग ने जिलों व तहसीलों से प्रस्ताव मांगे थे। इसके बाद 27 जिलों में 70 नए ब्लाक की अनुशंसा की गई। राज्य शासन ने इसे केंद्र सरकार को भेजा था, क्योंकि इसके लिए दिल्ली की अनुमति जरूरी थी। नए परिसीमन से सीमाएं भी बदलतीं हैं, इसलिए केंद्र इसका परीक्षण कर फाइल राष्ट्रपति को भेजता है। इसी फाइल पर राष्ट्रपति ने हाल में मुहर लगाई और अब इस विषय पर फैसला राज्य सरकार के पाले में आ गया है। नए ब्लॉक के लिए राज्य शासन नोटिफिकेशन जारी कर राज्य से दावे-आपत्तियां मंगवाएगा। हालांकि आयोग ने अपने स्तर पर यह काम पहले ही कर लिया है। शेष|पेज 9
अब राज्य का काम : मिश्र
ब्लॉक पुनर्गठन आयोग के अध्यक्ष एसके मिश्र ने बताया कि आयोग ने अपना काम कर दिया है। अब राज्य सरकार को निर्णय लेकर बाकी प्रक्रिया पूरी करनी है।
hin_Deva hin_Deva hin_Deva hin_Deva awa_Deva hin_Deva